
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prešov 0T/58/2024 8124010488 16. 05. 2024 JUDr. Marek Čech ECLI:SK:OSPO:2024:8124010488.2
ROZSUDOK V MENE SLOVENSKEJ REPUBLIKY Okresný súd Prešov, sudcom JUDr. Marekom Čechom, na hlavnom pojednávaní konanom dňa 16. mája 2024 v Prešove takto rozhodol: Obžalovaný: A. B., nar. XX.XX.XXXX v C., trvale bytom C., D. XXXX/XX je vinný - z prečinu marenia výkonu úradného rozhodnutia podľa § 348 ods. 1 písm. d) Trestného zákona, ktorý spáchal tak, že - dňa 27.03.2024 v čase okolo 19.05 hod. viedol osobné motorové vozidlo továrenskej značky Škoda Octavia, evidenčné čísla E., po miestnej komunikácii na ulici Duklianskej v Prešove od križovatky ulíc Šafárikova a Duklianska v smere na ulicu Bardejovskú, kde na odstavnej ploche nachádzajúcej sa vedľa ulice Duklianskej oproti čerpacej stanici Orlen bol zastavený a kontrolovaný hliadkou Obvodného oddelenia PZ Kapušany v rámci policajnej akcie – celokrajskej osobitnej kontroly, pričom osobné motorové vozidlo viedol aj napriek tomu, že trestným rozkazom Okresného súdu Prešov pod sp. zn. 0T/101/2023 zo dňa 30.05.2023, právoplatným dňa 30.05.2023, mu bol uložený trest zákazu činnosti viesť motorové vozidlá všetkých druhov po dobu 2 rokov,
teda - maril výkon rozhodnutia súdu tým, že vykonával činnosť, na ktorú sa vzťahuje rozhodnutie súdu o zákaze činnosti. Za
to
mu súd
ukladá:
Podľa § 348 odsek 1 Trestného zákona s použitím § 38 odsek 2, odsek 3 Trestného zákona, za prevahy jednej poľahčujúcej okolnosti uvedenej v § 36 písmeno l) Trestného zákona a nezistení priťažujúcich okolností uvedených v § 37 Trestného zákona a podľa § 54 Trestného zákona trest povinnej práce vo výmere 250 (dvestopäťdesiat) hodín. Podľa § 61 odsek 1, odsek 2 Trestného zákona trest zákazu činnosti viesť všetky druhy motorových vozidiel v trvaní 3 (tri) roky.
Poučenie: P o u č e n i e: proti tomuto rozsudku možno podať odvolanie do 15 (pätnástich) dní odo dňa jeho oznámenia. Odvolanie sa podáva na Okresnom súde Prešov a rozhoduje o ňom Krajský súd v Prešove. Písomné vyhotovenie tohto rozsudku neobsahuje v zmysle ust. § 172 ods. 2 Trestného poriadku odôvodnenie, pretože po jeho vyhlásení sa obžalovaný aj okresný prokurátor práva podať odvolanie vzdali.

Zdroj: KAUZIS.SK – https://www.kauzis.sk/judikatura/r/ECLI:SK:OSPO:2024:8124010488.2 (dáta aktuálne k 11. 11. 2026). Záväzné je znenie zverejnené súdom.




